କରୋନା ସାଇଡ୍ ଇଫେକ୍ଟଃ ସୁସ୍ଥ ହେବା ପରେ ଯୁବକଙ୍କଠାରେ ଦେଖା ଦେଉଛି ନୂଆ ସମସ୍ୟା ! - OTV Khabar.\nକରୋନା ସାଇଡ୍ ଇଫେକ୍ଟଃ ସୁସ୍ଥ ହେବା ପରେ ଯୁବକଙ୍କଠାରେ ଦେଖା ଦେଉଛି ନୂଆ ସମସ୍ୟା !\nEdited By OTV Khabar Bureau | By Satyendu Mishra Last updated May 27, 2021\nImage Credit-News Bytes\nନୂଆଦିଲ୍ଲୀଃ ୨୦୨୦ରୁ ଏବେ ପର୍ଯ୍ୟନ୍ତ ସାରା ବିଶ୍ୱକୁ ଥରହର କରି ରଖିଛି କରୋନା ଭାଇରସ୍ । ଏହାଦ୍ୱାରା ସଂକ୍ରମିତ ଅନେକ ରୋଗୀ ସୁସ୍ଥ ହେଉଛନ୍ତି ଏବଂ କିଛି ମାତ୍ରାରେ ମୃତ୍ୟୁ ବରଣ ମଧ୍ୟ କରୁଛନ୍ତି । ହେଲେ ଏବେ ଯେଉଁ ଚର୍ଚ୍ଚା ହେଉଛି ତାହା ହେଲା, କରୋନା ସଂକ୍ରମଣରୁ ସୁସ୍ଥ ହୋଇଥିବା ବ୍ୟକ୍ତି ଏବେ ନୂଆ ରୋଗରେ ଆକ୍ରାନ୍ତ ହେଉଛନ୍ତି । ବ୍ରିଟିଶ୍ ମେଡିକାଲ ଜର୍ଣ୍ଣାଲରେ ପ୍ରକାଶିତ ଏକ ରିପୋର୍ଟରେ ଦର୍ଶାଯାଇଛି ଯେ, ଶରୀରରୁ କରୋନା ଯିବା ବେଳେ ଅନେକ ସମସ୍ୟା ଛାଡ଼ିଦେଇ ଯାଉଛି । ବିଶେଷଜ୍ଞଙ୍କ କହିବା ଅନୁଯାୟୀ, ପ୍ରାୟ ୧୪ ପ୍ରତିଶତ କରୋନା ରୋଗୀ ସୁସ୍ଥ ହେବା ପରେ ମଧ୍ୟ ମେଡିକାଲ ଆସିବାକୁ ପୁଣି ବାଧ୍ୟ ହେଉଛନ୍ତି । କାରଣ କରୋନା ତାଙ୍କ ଶରୀରରେ ଅନେକ ସମସ୍ୟା ସୃଷ୍ଟି କରି ଦେଇ ଯାଉଛି ।\nଲଣ୍ଡନ ସ୍ଥିତ ନ୍ୟାସନାଲ ଇନଷ୍ଟିଚ୍ୟୁଟ୍ ଅଫ୍ ହେଲ୍ଥ ରିସର୍ଚ୍ଚର ବିଶେଷଜ୍ଞମାନେ ଗତ ବର୍ଷ ଜାନୁୟାରୀ ୧ ରୁ ଅକ୍ଟୋବର ୩୧ ମଧ୍ୟରେ କରୋନାରେ ସଂକ୍ରମିତ ୧,୯୩,୧୧୩ ଜଣ ରୋଗୀଙ୍କ ସ୍ୱାସ୍ଥ୍ୟ ଉପରେ ଅଧ୍ୟୟନ କରିଥିଲେ । ଏହି ସର୍ଭେରେ ୧୮ ରୁ ୬୫ ବର୍ଷ ବୟସର ରୋଗୀମାନଙ୍କୁ ସାମିଲ କରାଯାଇଥିଲା । ଏହି ସର୍ଭେରେ ରୋଗୀମାନେ କରୋନା ସଂକ୍ରମିତ ହେବା ପରେ ୨୧ ଦିନ ପର୍ଯ୍ୟନ୍ତ ସେମାନଙ୍କ ଶରୀରରେ ହେଉଥିବା ପରିବର୍ତ୍ତନ ଉପରେ ନଜର ରଖାଯାଇଥିଲା । ବିଶେଷଜଜ୍ଞମାନେ ନାସନାଲ କ୍ଲେମ୍ସ ଡାଟାକୁ ବିଶ୍ଲେଷଣ କରିବା ପରେ ଏହା ଜାଣିବାକୁ ପାଇଥିଲେ ଯେ, କରୋନାରୁ ସୁସ୍ଥ ହେବା ପରେ ୬ ମାସ ମଧ୍ୟରେ ରୋଗୀ ନୂଆ ରୋଗରେ ଆକ୍ରାନ୍ତ ହେବାର ସମ୍ଭାବନା ରହିଛି ।\nସର୍ଭେରୁ ମିଳିଥିବା ତଥ୍ୟକୁ ଏଭଳି କିଛି ରୋଗୀଙ୍କ ସହ ତୁଳନା କରାଗଲା ଯିଏ କି କେବେ ବି କରୋନା ସଂକ୍ରମିତ ହୋଇନାହାନ୍ତି । ସର୍ଭେ ରିପୋର୍ଟରୁ ଜଣାପଡ଼ିଥିଲା ଯେ, ୧୪ ପ୍ରତିଶତ କରୋନା ରୋଗୀ ସୁସ୍ଥ ହେବା ପରେ ସେ ଅନ୍ୟ ରୋଗରେ ଆକ୍ରାନ୍ତ ହେଉଛନ୍ତି । ଏହି ସ୍ୱାସ୍ଥ୍ୟ ସମସ୍ୟା ହେତୁ କରୋନା ରୋଗୀଙ୍କୁ ପୁଣି ଥରେ ଡାକ୍ତରଖାନା ଯିବାକୁ ପଡ଼ୁଛି । ସୁସ୍ଥ ଲୋକଙ୍କ ତୁଳନାରେ କରୋନାରୁ ମୁକ୍ତି ପାଇଥିବା ରୋଗୀଙ୍କ ସଂଖ୍ୟା ଏବେ ହସ୍ପିଟାଲରେ ଦିନକୁ ଦିନ ବଢ଼ିବାରେ ଲାଗିଛି ।\nମୁଖ୍ୟ ଗବେଷକ ଡ଼ ଏଲେନ୍ ମ୍ୟାକ୍ସୱେଲ କହିଛନ୍ତି ଯେ, ଯୁବକମାନେ ମଧ୍ୟରେ କରୋନାରୁ ସୁସ୍ଥ ହେବା ପରେ ମଧ୍ୟ ନୂତନ ରୋଗରେ ଆକ୍ରାନ୍ତ ହେବାର ଅନେକ ଆଶଙ୍କା ରହିଛି । ସେ କହିଛନ୍ତି ଯେ ବୃଦ୍ଧ ଓ ଅସୁସ୍ଥ ରୋଗୀଙ୍କ ତୁଳନାରେ ଯୁବକମାନେ ନୂତନ ରୋଗରେ ଅଧିକ ଆକ୍ରାନ୍ତ ହେଉଛନ୍ତି । ଏଥିମଧ୍ୟରେ ସେହି ରୋଗୀ ମଧ୍ୟ ଅନ୍ତର୍ଭୁକ୍ତ, ଯେଉଁମାନଙ୍କର ପୂର୍ବରୁ କୌଣସି ସ୍ୱାସ୍ଥ୍ୟ ସମ୍ବନ୍ଧୀୟ ସମସ୍ୟା ନଥିଲା ।\nବରଗାଡ଼ିରେ ବସି ଥାଆନ୍ତେ ହେଲେ କୋକେଇରେ ଶୋଇଲେ....
